|  |  |
| --- | --- |
| **Møtetidspunkt** | Tirsdag 03.09. 2019 |
| **Møtested** | Cafe Stasjonen |
| **Møteleder** | President Halvor Møllerløkken |
| **Antall m gjester og observatører** | 26 fremmøtte medlemmer i tillegg til 3 gjester.  2 av de helt fra Sverige, Anne og Roland Sjölander, fra Örnsköldsvik Rotaryklubb |
|  | Presidenten ledet møtet og ønsket velkommen.  Han snakket også om lokaliteter, på First Hotel Breiseth, som kan bli permanent møteplass for oss. Presidenten vil komme tilbake til dette. |
|  | God stemning når Brit-Olli Nordtømme introduserte kveldens program og foredragsholdere |
| **Hovedtema** | **Døla Jazz** - Lillehammers eldste kulturfestival. 17 – 20 oktober 2019 |
| **Foredragsholder** | Morten Knarrum , Programråd, Bedriftskonserter  Roar Holten, Styreleder  Øivind Pedersen, tidligere kultursjef i Lhmr. |
| **Kort om foredraget** | Øyvind Pedersen startet med å dra oss litt igjennom den 40 årige historien til DølaJazz og hvordan den oppsto. I mange år var Pedersen sentral i driften av DølaJazz. Han var også en av dem som bidro mest til at festivalen gjenoppsto etter at den lå nede to-tre år i overgangen mellom 1980- og 1990-tallet.  DølaJazz – Lillehammer Jazzfestival startet sitt livsløp i 1978 og har gjennom årene vokst seg til å bli en av de mest markante jazzfestivalene i Norge. Kanskje ikke på grunn av sin størrelse, men snarere på grunn av sin evne til å skape intimitet, nærhet til musikere og tiltrekke seg et bredt publikum. Festivalen var, da som nå, tuftet på et ekte og stort engasjement blant frivillige og støttespillere. DølaJazz – Lillehammer Jazzfestival er ikke kun en festival med musikalske ytringer, men i stor grad et prosjekt som kobler mennesker på tvers av alder, yrkesbakgrunn og kjønn og der det sosiale og mellommenneskelige relasjoner spiller en stor rolle. Kort sagt: Dølajazz er en tilstand.  DølaJazz har i takt med samfunnsutvikling og etableringer av mange festivaler rundt om i Norge etter hvert utviklet en egenart og funnet sin plass og rolle i festivalfloraen. Festivalen har i alle år fokusert på vår hjemmelige musikerflora og i de siste 5 år med særlig fokus på talentutvikling. Både seminarene med ungdom og JazzIncubator (les mer under JazzIncubator) er viktige fundamenter i vår festival.  Morten Knarrum viste oss programmet for festivale, i bilder og toner – fantastisk. Alle må gå inn og sjekke ut gjemmesiden, ***www.dolajazz.no***, der kan du få musikalske smakebiter og hele det enorme utvalget av konserter og opplevelser gjennom helgen.  Det vil også i år bli kirkekonsert lørdag kl 16:30 i Lhmr Kirke, med Trygve Seim og han 10 manns besetning for anledningen. Han er en norsk jazzmusiker (saksofon) og komponist, kjent for sine prisbelønte plateutgivelser på det tyske plateselskapet ECM og for sine bidrag innen moderne jazz.  Roar Holten, som har hatt verv i styre og programråd for DølaJazz i ca 10 år. Han er nå styreleder. Han roser frivilligheten og alle de som står på før, under og etter helgen. |
| **Referent** | Elin Lyftingsmo |
| **Neste møte** | Tirsdag 10.september. Eidsiva Arena. VIP-rommet  Tema; Utfordringer ved å drive en eliteserieklubb i Lillehammer. |
| **Neste referent** | Anne Henriksen |